stanford-oval/wikipedia huggingface dataset:
ג'וזף לם
קורות חיים

לם נולד במונטקלייר, ניו ג'רזי. הצעיר מבין ארבעה ילדים, הוא לימד את עצמו לנגן בפסנתר והתפעל מביצועי הרגטיים המוקדמים של סקוט ג'ופלין.
הוא עזב את מכללת סנט ג'רום ב-1904 לעבוד בחברה למכירת ציוד ומוצרי טקסטיל. הוא פגש את סקוט ג'ופלין בשנת 1907 במשרדי חברת ההפקה ג'ון סטארק אנד סון (John Stark & Son). ג'ופלין התרשם מהלחנים של לם והמליץ בפניו להוציא אותם לאור אצל מפיק מוזיקת הראגטיים ג'ון סטארק.
במשך העשור הבא סטארק פרסם את המוזיקה של לם, החל מיצירתו הראשונה "Sensation". את שתים עשרה קטעי הרגטיים של לם שפורסמו על ידי סטארק בין השנים 1908 ל-1919 ניתן לחלק לשתי קבוצות:
יצירות הראג "הכבדים" שהושפעו מסגנון המנגינה של ג'ופלין ובשימוש הרחב של סקוט במקלדות. סגנון זה כלל את היצירות "Ethiopia Rag" (1909), "Excelsior Rag" (1909), "American Beauty Rag" (1913), "Nightingale Rag" (1915), and "The Top Liner Rag" (1916).
קטעי הראג ה"קלילים " בסגנון הקייקווק cakewalk (תחרות ריקודים נושאת פרסים, כאשר הפרס היה בדרך כלל עוגה), מביאות לידי ביטוי המנעד הצר בו השתמש, שוב בהשראת ג'ופלין. סגנון זה של מוזיקת ראג כלל בין השאר את: "Champagne Rag" (1910), "Cleopatra Rag" (1915), "Reindeer: Ragtime Two Step" (1915), and "Bohemia Rag" (1919). "Contentment Rag" (1915) and "Patricia Rag" (1916) שהיו בעלי מאפיינים של סגנון "קליל" ו"כבד" של מוזיקת הראג.
בשנת 1911 התחתן לם עם הנרייטה שולץ ועבר לברוקלין, ניו יורק. הוא עבד כמעבד בחברת הפקת המוזיקה של ג'יי פרד הלף ומאוחר יותר, החל באפריל 1914, כמנהל חשבונות של חברת L. F. Dommerich & Company. הנרייטה נפטרה משפעת בשנת 1920.
בערך באותה תקופה העניין במוזיקה פופולרית עבר מרגטיים לג'אז. לם הפסיק לפרסם את המוזיקה שלו, והמשיך לנגן ולהלחין רק כתחביב. היצירה "Bohemia Rag" התפרסמה בשנת 1919.
הרגטיים של ג'וזף לם נע בין סגנון פופולרי סטנדרטי לסגנון מורכב ומרתק מאוד. השימוש שלו בסגנון של "משפטים ארוכים" הושפע מיצירות קלאסיות, שלמד מאחותו ומאחרים במהלך התבגרותו, אך תחושת המבנה שלו נגזרת ממחקריו על נגינת מוזיקת הרגטיים בפסנתר, של סקוט ג'ופלין.
לם הוסיף ליטוש ליצירותיו המאוחרות יותר בשנות החמישים, הוא שלט בז'אנר הרגטיים הקלאסי באופן שכמעט אף מלחין אחר לא הצליח להתקרב אליו באותה תקופה, והמשיך לנגן אותו גם בצורה מיוחדת, כפי שמעידים לפחות שתי הקלטות נפרדות שנעשו בביתו, וכן כמה ראיונות שהוקלטו איתו.
עם התחדשות העניין ברגטים בשנות החמישים, לם סיפר ושיתף את זיכרונותיו מג'ופלין ודמויות רגטיים מוקדמות אחרות עם היסטוריונים של המוזיקה.
רבים הופתעו לגלות, שלא רק שהוא עדיין חי אלא שהוא לבן. הוא חיבר קטעי ראג חדשים, השמיע יצירות שמעולם לא פורסמו, והקליט אותן.
שנה לפני מותו, בשנת 1960, יצא האלבום Joseph Lamb: A Study in Classic Ragtime בהוצאת Folkways Records. הוא נפטר מהתקף לב בברוקלין בגיל 72.
יצירות ראג שלא פורסמו בימי חייו

"Alaskan Rag"
"Arctic Sunset"
"Bee Hive"
"Bird-Brain Rag"
"Blue Grass Rag"
"Chasin' the Chippies"
"Chime In"
"Cinders"
"Cottontail Rag"
"Crimson Ramblers"
"Firefly Rag"
"Good and Plenty Rag"
"Greased Lightning"
"Hot Cinders"
"Jersey Rag"
"Joe Lamb's Old Rag"
"The Old Home Rag"
"Ragged Rapids Rag"
"Ragtime Bobolink"
"Ragtime Special"
"Rapid Transit Rag"
"Shootin' the Works"
"Thoroughbred Rag"
"Toad Stool Rag"
"Walper House Rag"
הערות שוליים

↑  Joseph Lamb: The Humble Ragtime "Sensation" by Ted Tjaden, www.ragtimepiano.ca
↑  Features, web.archive.org, ‏2012-03-20
↑  Category:Lamb, Joseph Francis – IMSLP, imslp.org
| --- | --- |
בקרת זהויות :  NLI: 987007372514105171  BnF: cb14008761s (data)  GND: 13457303X  ICCU: DDSV113635  ISNI: 0000 0000 8403 761X  LCCN: nr88001165  LNB: 000280756  MusicBrainz: cf418975-0ac2-4158-8404-ec5594816847  NKC: jx20060428002  SNAC: w63j6bs0  VIAF: 100948277   WorldCat (עם VIAF): 100948277 
"סנסציה", הראג הראשון של לם, תחת התווית של ג'ון סטארק.
ברסי (מאכל)

| --- | --- |
 צלחת עם פרוסות ברסי.
 
 מאכלים
 סוג:  בשר מעושן, בשר מיובש 
 מרכיבים עיקריים:  ox 
 
נתח ברזי
המאכל בְּרֶסִי (בצרפתית: Brési או Braisi) הוא בשר בקר מומלח, מיובש ומעושן.
מאפיינים

מכינים אותו בשווייץ ובמחוז דו, בצרפת. הוא דומה לבינדנרפלייש (אנ') מגראובינדן. ברסי מוגש בדרך כלל בפרוסות דקות כמנה ראשונה, או כתוספת לפונדו.
ברסי מוזכר לראשונה בחיבורים על גסטרונומיה בסביבות 1560. שמו בא מהצבע האדום העז שלו הדומה לצבע העץ ברזיל, העץ האסייתי (שהיה מוערך מאוד באותה תקופה), שגם העניק את אז את שמו גם לברזיל.
הכנה > שווייץ

בשווייץ, בז'ורה (קנטון) ובקנטון ז'ורה של ברן, מיוצרים שני מוצרים שונים מאוד תחת השם ברסי והשני braisi. המוצר האחד הוא נתח הבשר המומלח והמעושן במשך זמן קצר ומשמש לבישול. הגרסה השנייה, שהיא המסורתית ביותר, מורכבת מנתח בשר מלוח, מעושן ומיובש באוויר. המוצר הזה נצרך ללא בישול, חתוך לפרוסות דקות.
הכנה > צרפת

בצרפת מכינים את הברסי מנתחי בקר של הגזעים הצרפתיים מונטבליארד וסימנטל. את החתיכות ממליחים במלח בישול ולפעמים משפשפים בעשבי תיבול (טימין, עלי דפנה, ציפורן, ערער) ולאחר מכן מייבשים ומעשנים במשך שלושה שבועות במעשנה הניזונה מעץ שרף. שיטת הכנה זו מעניקה לבשר ברסי את צבעו האדום העמוק, הקשיחות והניחוחות העוצמתיים שלו.
ג'וזפין ווהל

| --- | --- |
אין תמונה חופשית
 לידה:  1947 (בת 77 בערך) סארי, הממלכה המאוחדת 
 תחום יצירה:  fantastic art, ציור, חומר קרמי 
 www.josephinewall.co.uk
 
ג'וזפין וול (באנגלית: Josephine Wall;‏ נולדה במאי 1947 באנגליה) היא ציירת ופסלת בתחום אמנות הפנטזיה.
לימודים והשפעה

ג'וזפין למדה אמנות יפה בקולג' בורנמות' שבאנגליה, ועבדה כמאיירת בקדרות וכציירת. בעבודותיה היא הושפעה מהאמן ארתור רקהאם, עם השפעה מועטה יותר מהסוריאליזם של אמנים כגון רנה מגריט וסלבדור דאלי.
עבודותיה

עבודותיה הוצגו בטהראן וטוקיו במהלך 1974, אך תצוגת הסולו שלה החלה בעיר סווינדון שבאנגליה. ג'וזפין ועבודותיה זכו לסיקור רחב בשנת 1990 במדיה האנגלית, ובשנת 1993 במהלך יריד בבירמינגהם חתמה על חוזה עבודות עם חברות שונות בבריטניה ובשווייץ.
במהלך הזמן המשיכה ג'וזפין לעבוד עם סוכני האמנות האימפרסיוניסטית בקליפורניה, ומשם מסביב לעולם החל משנת 1996.
בשנת 1998 הוצגו חמש מעבודותיה בגלריית מול שבלונדון תחת השם "אמנות הדמיון", כאן ג'וזפין הצטרפה למעגל האמנים העובדים תחת אותו שם האמנות.
ג'וזף מבונג

ג'וזף אסיין מבונג (באנגלית: Joseph Essien Mbong; נולד ב-15 ביולי 1997) הוא כדורגלן מלטזי יליד ניגריה המשחק בעמדת הקיצוני בחאמרון ספרטנס.
קריירת מועדונים

מבונג נולד בניגריה ובגיל צעיר היגר עם משפחתו למלטה אחרי שאביו, שהיה כדורגלן עבר הצטרף לפאולה היברניאנס. מבונג הבן, התחיל לשחק כדורגל בקבוצות הצעירות של המועדון. ב-27 באוגוסט 2014 ערך את הופעת הבכורה שלו בקבוצה הבוגרת בניצחון 1-3 נגד סלימה וונדררס. במהלך עונת 2016/2017 הושאל לאינטר זאפרשיץ' מליגת העל הקרואטית, אך לא רשם בה דקות משחק בליגה. ב-7 באפריל 2018 הבקיע את שער הבכורה שלו בקריירה בניצחון 1-3 נגד בירקירקארה.
בקיץ 2020 הצטרף לחאמרון ספרטנס. בעונתו הראשונה במועדון, רשם את עונת השיא שלו כאשר כבש 7 שערים ב-22 משחקי ליגה ואף זכה עם המועדון באליפות מלטה.
ב-16 ביוני 2022 הושאל לעירוני קריית שמונה מליגת העל עד לסיום העונה, עם אופציה לשלוש עונות נוספות. בינואר 2023 עזב את המועדון וחזר למלטה.
קריירה בינלאומית

בצעירותו, מבונג שיחק בכלל הנבחרות הצעירות של מלטה. ב-29 במאי 2018 ערך את הופעת הבכורה שלו בנבחרת הבוגרת בתיקו 1-1 נגד ארמניה. ב-24 במרץ 2021 הבקיע את שער הבכורה שלו בנבחרת בהפסד 3-1 לרוסיה במסגרת מוקדמות מונדיאל 2022.
תארים

ליגת העל המלטזית: 2014/2015
הסופר קאפ המלטזי: 2015
ליגת העל המלטזית: 2020/2021
הערות שוליים

↑  מערכת ONE, ‏קריית שמונה מתחזקת: שחקן נבחרת מלטה חתם, באתר ONE‏, 16 ביוני 2022
ג'וזף הולט

ג'וזף הולט (באנגלית: Joseph Holt;‏ 6 בינואר 1807 – 1 באוגוסט 1894) היה דמות מרכזית בממשלו של נשיא ארצות הברית ג'יימס ביוקנן, אז עלה בידו לשכנע את הנשיא להתנגד לפרישת מדינות הדרום. הוא שב לקנטקי ונאבק בהצלחה בתומכי הפרישה וכך סייע לשמור את המדינה באיחוד. הנשיא אברהם לינקולן מינה אותו כפרקליט הצבאי הראשי של צבא ארצות הברית. הוא היה הפוסק והאוכף הראשי של החוק הצבאי בממשלו של לינקולן ותומך באמנציפציה. הוא נודע כמי שעמד בראש צוות התביעה במשפטים הקשורים לרצח לינקולן.
ראשית חייו

ג'וזף הולט נולד במחוז ברקינרידג' שבקנטקי ב-6 בינואר 1807. הוא למד בקולג' ברדסטאון ובקולג' המרכזי שבקנטקי. הוא התיישב באליזבטטאון שבקנטקי ופתח בה משרד לעריכת דין. ב-1832 הוא נשא לאישה את מרי האריסון ועבר ללואיוויל. שם הוא היה לעוזר עורך העיתון Louisville Public Advertiser ובין השנים 1833 – 1835 הוא שימש כתובע הראשי של המדינה. הוא עבר לפורט גיבסון, מיסיסיפי ועסק שם בעריכת דין וכן בערים נאצ'ז וויקסבורג. הולט ורעייתו מרי חלו בשחפת. מרי מתה ממחלתה וג'וזף שב ללואיוויל כדי להחלים.
ממשל ביוקנן

הולט נישא בשנית למרגרט ויקליף. ב-1857 הוא מונה על ידי הנשיא ג'יימס ביוקנן לתפקיד הנציב לענייני פטנטים ועבר לוושינגטון די. סי.. הוא שירת בתפקיד זה עד 1859 ואז מונה על ידי ביוקנן כמנהל הכללי של דואר ארצות הברית. ממשל ביוקנן ספג טלטלה בדצמבר 1860 ובינואר 1861, כאשר הוקמה הקונפדרציה ורבים מחברי הקבינט התפטרו, אך הולט התנגד לעבדות ותמך באיחוד. בתמיכת בעל בריתו הקרוב, התובע הכללי אדווין סטנטון, הוא מונה כמזכיר המלחמה לאחר התפטרותו מתפקיד זה של ג'ון פלויד מווירג'יניה, שהצטרף לקונפדרציה. סטנטון והולט שכנעו את הנשיא ביוקנן שעליו לצאת כנגד הפרישה כצעד בלתי חוקי. ביוקנן אכן עשה זאת, אך הוא גם היה סבור שאין לו כל סמכות כלשהי לבלום את פרישת מדינות הדרום. כאשר הנשיא אברהם לינקולן נכנס לתפקידו, שב הולט לקנטקי ופעל בהצלחה להשאיר את המדינה מחוץ לקונפדרציה. קנטקי הייתה למעשה מדינה נייטרלית, עד לפלישת צבא הקונפדרציה אליה ב-1862 שכתוצאה ממנה נכנסו אליה כוחות האיחוד.
הפרקליט הצבאי הראשי

הולט גויס לצבא ארצות הברית כקצין בדרגת קולונל ב-1862 ומונה על ידי הנשיא לינקולן לתפקיד הפרקליט הצבאי הראשי של צבא האיחוד. בתפקיד זה הוא דאג להרחבת החוק הצבאי כך שיכלול משפטים צבאיים לאזרחים שלא היו בשירות צבאי. הוא ייצג את התביעה במשפטו של קלמנט ולנדיגהאם שהתנגד למלחמה, הואשם בבגידה והוגלה אל הקונפדרציה. בעת גיוסו האמין הולט שהאמצעים היחידים למניעת בגידות נוספות הן הבטחת ביטול העבדות לנצח ובסופו של מתן יחס שווה על פי החוק בדרום.
ב-1864 הוא קודם לדרגת בריגדיר גנרל. הוא היה התובע הצבאי הראשי הראשון שהחזיק בדרגה זו. הוא אישית ניהל את התביעה בבית הדין הצבאי כנגד מייג'ור גנרל פיץ ג'ון פורטר על אי ציות לפקודה חוקית והתנהגות בלתי ראויה לנוכח פני האויב. לינקולן הציע להולט גם את משרת מזכיר הפנים באותה שנה ובהמשך את תפקיד התובע הכללי, אך הולט דחה את ההצעות.
הולט היה אחד מהפוליטיקאים הרבים ששקל לרוץ לתפקיד סגן הנשיא מטעם המפלגה הרפובליקנית בבחירות 1864. בסופו של דבר נבחר לתפקיד זה אנדרו ג'ונסון ולינקולן נבחר לכהונה נוספת.
על פי הפרופסור למשפטים מאוניברסיטת ניו מקסיקו, ג'ושוע א. קסטנברג, הולט היה מעורב בפעילויות פוליטיות שהיו חשובות למאמץ המלחמתי של האיחוד, אך לא היו בהכרח מותרות כיום מבחינה חוקתית. לדוגמה, הוא קידם חקיקה שתשלול מעריקים מצבא האיחוד את אזרחותם. בית המשפט העליון הפך על פיה חקיקה זאת בתיק טרופ נגד דלס ב-1958. ההיגיון של הולט שעמד מאחורי חוק זה היה שתומכי המפלגה הדמוקרטית, שכונו "ראשי הנחושת" (Copperheads) ותומכי עבדות דרומיים אחרים עודדו את העריקות. הולט גם עשה שימוש בסמכות הצבא לשלוט על העיתונים וכן דאג למעצרו ומשפטו של חבר הקונגרס בנג'מין גווין האריס ממרילנד ש"השמיע אמירות בוגדניות בבית הנבחרים".
הפרקליט הצבאי הראשי > משפט רצח לינקולן

ב-14 באפריל 1865 נרצח לינקולן על ידי אוהד הקונפדרציה ג'ון וילקס בות'. שותפו למעשה של בות', לואיס פאוול, פצע קשות את מזכיר המדינה ויליאם סיוארד סגן הנשיא ג'ונסון גם הוא היה יעד להתנקשות. ב-26 באפריל נלכד בות' אך הוא נהרג על ידי בוסטון קורבט, חייל שהפר הוראות.
כפרקליט הצבאי הראשי היה הולט התובע הראשי במשפט שבו הואשמו קושרים לפני טריבונל צבאי בראשותו של הגנרל דייוויד האנטר. לצדו של הולט סייעו לו שני הפרקליטים ג'ון בינגהאם והנרי לורנס ברנט. הנאשמים היו ג'ורג' אצרודט, דייוויד הרולד, לואיס פאוול, סמואל ארנולד, מייקל או'לוגלן, אדמן ספנגלר, סמואל מד ומרי סוראט. המשפט החל ב-10 במאי 1865 ונמשך חודשיים. הולט ובינגהאם ניסו לטשטש את העובדה שהיו שתי מזימות. המזימה הראשונה הייתה לחטוף את לינקולן כקלף מיקוח לשחרור אסירי הקונפדרציה שהוחזקו על ידי האיחוד. המזימה השנייה הייתה לרצוח את לינקולן, ג'ונסון וסיוארד ולהטיל את הממשלה למצב של תהו ובהו.
ב-29 ביוני נמצאו השמונה אשמים בקשירת קשר לרצח הנשיא. ארנולד, או'לוגלן, ומד נשפטו למאסר עולם, ספרנגלר לשש שנות מאסר ואצררודט, הרולד, פאוול וסורט נדונו לעונש מוות בתלייה. מרי סוראט הייתה האישה הראשונה בהיסטוריה של ארצות הברית שנדונה למוות על ידי בית משפט פדרלי. גזר דינם בוצע ב-7 ביולי 1865.
תדמיתו הציבורית של הולט נפגעה עקב המשפט והדרך שבה ניהל את התביעה בו. היסטוריונים רבים מאמינים שהמחלוקת שסבבה את המשפט חיסלה את הקריירה הפוליטית שלו. ב-1866 פרסם הולט עלון שבו הוא ניסה להגן על עצמו מפני האשמות שונות ולהבהיר חלק מאי ההבנות שהיו במשפט. הולט שימש בתפקידו כפרקליט הצבאי הראשי עד לפרישתו ב-1 בדצמבר 1875 ולאחר מכן ניהל חיי פרישה נינוחים.
מותו והנצחתו

ג'וזף הולט נפטר בוושינגטון ב-1 באוגוסט 1894 ונטמן באחוזת הקבר של משפחתו באדיסון שבקנטקי. על שמו נקרא מחוז בנברסקה, היישוב הולטסוויל שבמדינת ניו יורק והעיירה הולט שבמישיגן.
ג'וזף הולט (במרכז) יחד עם עוזריו לצוות התביעה במשפט רצח לינקולן: ג'ון בינגהאם (משמאל) והנרי לורנס ברנט (מימין).
בנזונטאט

| --- | --- |

קפסולות בנזונטאט 100 מ"ג
 נתונים כימיים
 מסה מולרית:  603.361862 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון C 
 מזהים
 קוד ATC:  R05DB01 
 מספר CAS:  104-31-4
 PubChem:  7699
 ChemSpider:  7413
 
בנזונטאט (בלועזית: benzontate), הוא חומר פעיל המשמש בתרופות להקלה בתסמינים של שיעול ושיהוק. נמכר בין היתר תחת המותג טסלון. התרופה נמכרת בצורת כמוסות ונלקחת דרך הפה. היא אושרה לשימוש רפואי בארצות הברית בשנת 1958, ובשנת 2016 ניתנו מעל ל-3 מיליון מרשמים של התרופה, אך היא אינה זמינה במדינות רבות ובהן ישראל. בארצות הברית העלות הסיטונאית היא כ 0.12 דולר למינון.
שימושים רפואיים

תרופה זו משמשת לטיפול בשיעול הנגרם כתוצאה מהצטננות או כתוצאה מבעיות נשימה אחרות (כגון דלקת סימפונות, אסתמה).
היא משמשת גם לטיפול בשיעול אצל אנשים עם סרטן ריאות.
תופעות לוואי

תופעות הלוואי כוללות: ישנוניות, כאבי ראש, הזיות, עיוות הסימפונות וסחרחורת. מינון יתר עלול לגרום לפעימות לב לא סדירות, הפרעות קצב לב, קריסת מחזור הדם ואף מוות אצל מבוגרים.
לעיסה או יניקה של כמוסה יחידה יכולה לגרום למוות של ילד קטן, ולכן התרופה לא מומלצת לטיפול בילדים מתחת לגיל 10. ספיגה מוגזמת של בנזונאט ברירית הפה תביא להתפתחות מהירה של קהות בפה ובגרון. במקרים קיצוניים, הפה והלוע עשויים להיות כה רדומים עד כי עשויה להופיע שאיפה ריאתית.
מנגנוני פעולה

בנזונאט משמש כחומר הרדמה מקומי ומוריד את רגישות קולטני מתיחה בדרכי הנשימה והריאה, ובכך מצמצם את הדחף לשיעול לאחר נשימה עמוקה.
מינון ומנהל

בנזונאט נמכר בכמוסות ג'ל רכות, צהובות או כחולות של 100 מ"ג ו -200 מ"ג. המינון הראשוני הוא 100 מ"ג דרך הפה, 3 פעמים ביום. ניתן להגדיל את המינון לפי הצורך, עד למקסימום של 600 מ"ג ליום. בשל עוצמתו ורעילותו הפוטנציאלית, יש לבלוע את הקפסולות שלמות על מנת לאפשר שחרור איטי יותר של התרופה.
ראו גם

תרופה
שיעול
לקריאה נוספת

Charles D. Ciccone-Davis's Drug Guide for Rehabilitation Professionals
הערות שוליים

↑  Benzonatate Monograph for Professionals, Drugs.com (באנגלית)
↑  Daniel E. Becker, Nausea, Vomiting, and Hiccups: A Review of Mechanisms and Treatment, Anesthesia Progress 57, 2010, עמ' 150–157 doi: 10.2344/0003-3006-57.4.150
↑  NADAC as of 2019-02-27 | Data.Medicaid.gov, Centers for Medicare and Medicaid Services (באנגלית)
1 2  Mary C. Brucker, Tekoa L. King, Pharmacology for Women's Health, Jones & Bartlett Publishers, 2015-08, ISBN 978-1-284-05748-5. (באנגלית)
↑  Benzonatate - drug review: dosage, side effects and action, MEDICALOOK.COM (באנגלית)
↑  benzonatate (Tessalon Perles) Uses, Side Effects & Dosage, MedicineNet (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ג'וזף האברשאם

ג'וזף האברשאם (באנגלית: Joseph Habersham;‏ 28 ביולי 1751 – 17 בנובמבר 1815). היה איש עסקים אמריקאי, פוליטיקאי איש ג'ורג'יה, לוחם במהפכה האמריקאית והמנהל הכללי של דואר ארצות הברית בתקופות כהונותיהם של נשיאי ארצות הברית ג'ורג' וושינגטון, ג'ון אדמס ותומאס ג'פרסון.
ראשית חייו

ג'וזף האברשאם נולד בסוואנה שבג'ורג'יה לג'יימס האברשאם, שגם הוא היה סוחר ופוליטיקאי, ולמרי בולטון. הוא למד בבתי ספר מקומיים ובקולג' פרינסטון והיה לסוחר ובעל מטעים מצליח. הוא נשא לאישה את איזבלה ריי ולשניים נולד בן אחד.
המהפכה האמריקאית

ב־1775 היה האברשאם חבר במועצת הבטיחות (Committee of safety), ועדה מטעם הפטריוטים שלקחה את תפקידי הממשל מידי הלויאליסטים, הנאמנים למלוכה. הוא גם היה אז חבר בקונגרס של ג'ורג'יה וקצין בדרגת מייג'ור בגדוד של אנשי מיליציה מג'ורג'יה. הוא התקדם בסולם הדרגות והגיע לדרגת קולונל ברגימנט הראשון של ג'ורג'יה.
הוא פרש מהצבא לאחר שהיה מעורב בדו-קרב שנערך בין לאכלן מקינטוש לבין באטן גווינט.
קריירה פוליטית

האברשאם ושני אחיו, ג'יימס הבן וג'ון, היו פעילים בפוליטיקה של ג'ורג'יה. במספר מקורות מצוין שג'וזף האברשאם היה נציג בקונגרס הקונפדרציה ב־1785, אך מידע זה נבע ככל הנראה מבלבול בינו לבין אחיו ג'ון. ג'וזף האברשאם שימש כיושב ראש בית הנבחרים של ג'ורג'יה ב־1782 ושוב ב־1785 והיה חבר הוועידה המדינתית שאישרה ב־1788 את חוקת ארצות הברית.
בשנים 1792–1793 כיהן האברשאם כראש עיריית סוואנה. ב־1795 הוא מונה על ידי הנשיא ג'ורג' וושינגטון לתפקיד המנהל הכללי של דואר ארצות הברית, תפקיד בו הוא שימש עד לתחילת נשיאותו של תומאס ג'פרסון ב־1801. ב־1799 הוא יצר את תפקיד העוזר הראשון למנהל הכללי של הדואר, ולתפקיד מונה אברהם ברדלי הבן.
מותו ומורשתו

ג'וזף האברשאם נפטר בסוואנה ב־1815 ונטמן בבית הקברות קולוניאל פארק שבעיר. על שמו נקרא מחוז במדינה.
האברשאם היה חבר לשכת הבונים החופשיים של סוואנה. אביו ושני אחיו היו גם הם חברים בלשכה זו. בנוסף היה חבר בלשכה צאצא שלו, ריצ'רד וסט האברשאם, שהיה צייר וידידו הקרוב של ממציא הטלגרף סמואל מורס.
הערות שוליים

↑  Krakow, Kenneth K. (1975). Georgia Place-Names: Their History and Origins. Macon, GA: Winship Press. p. 101.
↑  Freemasonry and United States Government, Chapter 4, By James Davis Carter, Committee on Masonic education and service, for the Grand Lodge of Texas
| --- | --- |
בקרת זהויות :  GND: 1200423445  LCCN: n2001120266  SNAC: w61s7gw5  US Congress: H000002  VIAF: 21494651   WorldCat (עם VIAF): 21494651
ג'ו דייווידסון (שחקן)

| --- | --- |
אין תמונה חופשית
 לידה:  18 בדצמבר 1991 (בן 32) גולד קוסט, אוסטרליה 
 מדינה:  אוסטרליה 
 תקופת הפעילות:  מ-2005
 פרופיל ב-IMDb
 
ג'ו דייווידסון (באנגלית: Joe Davidson; נולד ב-18 בדצמבר 1991) הוא שחקן אוסטרלי.
ביוגרפיה

דייווידסון נולד בגולד קוסט קווינסלנד, אוסטרליה. הוא למד באקדמיית הילקרסט. הוא סיים תואר ראשון בדרמה בבית הספר למשחק מרכז השחקנים האוסטרלי (אנ'), הממוקמת בשכונה הפרוורית לייקהארט (אנ') בסידני, ניו סאות' ויילס בשנת 2015.
קריירה

בשנת 2005 לוהק לפיילוט "My American Family" שלבסוף לא נבחרה לעונת השידורים. שנה לאחר מכן הופיע בתפקיד חוזר בסדרת הטלוויזיה "Classroom".
בשנת 2013 שיחק בתפקיד ראשי בסרט הקצר "Glass Tunnel".
בשנת 2017 החל להופיע בתפקיד חוזר באופרת הסבון האוסטרלית "שכנים שכנים".
בשנת 2023 שיחק בתפקיד ראשי בסרט הקולנוע האוסטרלי, "Sons of Summer". באותה שנה שיחק בסרט האמריקאי המצליח "רק לא אתה".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2023 | Sons of Summer | שון |  |
| 2023 | רק לא אתה | בו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | Classroom | ברוקווי | 7 פרקים |
| 2010 | H2O | צוללן | פרק: "Breakaway" |
| 2011 | SLiDE | שחיין | פרק: "#1.7" |
| 2011 | טרה נובה | מדען | פרק: "Instinct" |
| 2013 | בנות הים של מקו | גולש | פרק: "Evie Times Two" |
| 2017–2018 | שכנים שכנים | קסיוס גריידי | 59 פרקים |
| 2018 | Abandoned | קיין | 2 פרקים |
הערות שוליים

1 2 3  Interview: Anyone But You's Joe Davidson on risky auditions, Aussie slang and THAT shower scene - The AU Review, The AU Review, ‏22 בדצמבר 2023
1 2 3  Ocean Road Magazine, There’s Life After Neighbours for Joe, as Sons of Summer Hits Our Screens. What’s Next?, Ocean Road Magazine, ‏2023-04-22 (באנגלית)
↑  https://studentedge.org/article/aussie-joe-davidson-chats-with-us-about-his-new-film-anyone-but-you, Student Edge (באנגלית)
↑  Grant Hermanns, Boba Fett's Temuera Morrison Is A Terrifying Crime Lord In Sons of Summer Clip [EXCLUSIVE], Screen Rant
ג'ובארת

ג'ובארת, גֻ'בּארת, היה שבט בדואי גדול, אשר נטה את אוהליו בארץ ישראל.
במחצית המאה ה-20 משפחות השבט הגדולות היו אבו גבר, ארתימת אבו אל-עדוס, חסנת אבן צבח, אלדקס, ולידה, רוועה, סעדנת אלנוירי, סורכת אבן רפיע, סעדנה אבן ג'רבן, עמרין אבן עג'לן, קלזין תותבה, משרפה, וחידת ג'ברת.
הערות שוליים

↑  יצחק בן-צבי, כתבי יצחק בן-צבי, ה: אוכלוסי ארץ ישראל, תל אביב: הוצאת מצפה, תרצ"ז 1937, עמ' 237.
ערך זה הוא קצרמרבנושא ישראל. אתם מוזמנים לתרום לוויקיפדיה ו.
ג'ובה (נהר)

| --- | --- |
נהר הג'ובה בסומליה
נהר הג'ובה בסומליה
 מידע כללי
 אורך:  1,658 ק"מ
 ספיקה ממוצעת:  127 מ"ק לשנייה 
 אגן ניקוז:  497,626 קמ"ר
 מוצא:  מפגש נהרות הדאווה והגנאלה דוריה, אתיופיה
 גובה מוצא הנהר:  1,231 מטרים
 יובלים:  Shebelle River, Ganale Dorya River, Dawa River, Ewaso Ng'iro 
 שפך:  האוקיינוס ההודי 
 מדינות באגן הניקוז:  אתיופיה, סומליה
 נהר הג'ובה
 
נהר הג'ובה הוא הנהר הראשי בסומליה. מקורותיו של הנהר נמצאים באזור הגבול בין סומליה ואתיופיה, במפגש נהרות הדאווה והגנאלה דוריה. הנהר זורם כ-875 ק"מ מדולוב שבגבול אתיופיה אל האוקיינוס ההודי צפונית לקיסמאאיו, אחד משלושת הנמלים העיקריים של סומליה. הג'ובה הוא הנהר היחיד באזור עם זרימה אמינה בכל ימות השנה, אף שהיא נמוכה מדצמבר עד אמצע אפריל ומחודש יוני עד חודש אוקטובר.
הערות שוליים

↑  נהר הג'ובה, באתר אנציקלופדיה בריטניקה (באנגלית)
| --- | --- |
בקרת זהויות :  NLI: 987007536272105171 
ערך זה הוא קצרמרבנושא נהרות ונחלים ובנושא גאוגרפיה של אפריקה. אתם מוזמנים לתרום לוויקיפדיה ו.
ברסידאס

| --- | --- |

פסל שיש של הופליט ספרטני חבוש קסדה. המאה ה-5 לפנה"ס. מאוסף המוזיאון הארכאולוגי, ספרטה.
 לידה:  המאה ה־5 לפנה״ס ספרטה, יוון 
 פטירה:  422 לפנה״ס אמפיפוליס, יוון 
 מדינה:  ספרטה 
 פעולות ומבצעים
 קרב אמפיפוליס  המלחמה הפלופונסית 
 עיטורים
 heroic honors 
 
בְּרָסִידאס (ביוונית: Βρασίδας, בלטינית: Brasidas; מת ב-422 לפנה"ס) היה מצביא ספרטני מהולל, שלחם בעשור הראשון של המלחמה הפלופונסית.
לקריאה נוספת

פלוטרכוס. ספרטה - אמרות ומנהגים. תרגמה מיוונית והוסיפה מבוא ופירוש דבורה גילולה. ירושלים, הוצאת ספרים ע"ש י"ל מאגנס, האוניברסיטה העברית, תשע"א.
Manuela Mari. "Amphipolis between Athensand Sparta. A philoligical and historical commentary on Thuc. V.11.1." Mediterraneo Antico, XV (1-2), 2012. pp. 15-16. Digitized copy in: Academia.edu
הערות שוליים

↑  אפורוס אפונימוס: קסנופון, הלניקה, 2.3, 10; קרב פילוס: תוקידידס, 4.11-12.
↑  מגארה: תוקידידס, 4.70-74; מסע המלחמה אל תראקיה: תוקידידס, 4.80-83; אקאנתוס: תוקידידס, 4.84-88; אמפיפוליס, איאון וטורונה: תוקידידס, 4.102-116.
↑  סקיונה ומנדה: תוקידידס, 4.120-123 .
↑  הקרב נגד אראבאיוס: תוקידידס, 4.124-129; ההסכם עם פרדיקאס: תוקידידס, 4.132; Inscriptiones Graeca (IG), i.42; ההתקפה על פוטידיאה: תוקידידס, 4.135 .
↑  כיבוש טורונה וגאלספוס על ידי האתונאים: תוקידידס, 5.2-3; הקרב באמפיפוליס: תוקידידס, 5.6-11.
↑  תוקידידס, 5.11 בתרגום א"א הלוי.
↑  פאוסניאס, 3.14.1 .
| --- | --- |
בקרת זהויות :  PLWABN: 9810549293905606  GND: 129851167  ISNI: 0000 0000 1713 1593  LCCN: no2016011494  NLG: 199169  VIAF: 62639291   WorldCat (עם VIAF): 62639291
ג'וזף הזלט

ג'וזף הזלט (באנגלית: Joseph Haslet;‏ 1769 –  20 ביוני 1823) היה בעל מטעים ופוליטיקאי אמריקאי מדלאוור, איש המפלגה הדמוקרטית-רפובליקנית, שכיהן כמושל דלאוור ה-18 וה-24 בשנים 1811–1814, ובחמשת החודשים לפני מותו.
ראשית חייו

ג'וזף הזלט נולד במילפורד שבמושבת דלאוור, כבנם של קולונל ג'ון הזלט ושל ג'מיימה מולסטון ברינקל הזלט. קולונל ג'ון הזלט היה המפקד של הרגימנט של דלאוור בצבא הקוטיננטלי ונהרג בקרב פרינסטון (אנ') בינואר 1777. ג'מיימה הזלט נפטרה חודש לאחר מכן כתוצאה מדלקת בגרון ובריאות. נשיא בית המשפט העליון של דלאוור, ויליאם קילן, היה לאפוטרופוס של ילדי המשפחה, ובהמשך היה ג'וזף לשוליה של שען בוילמינגטון. לאחר שהגיע לפרקו הוא רכש חווה במחוז סאסקס. בתחילה הוא נשא לאישה את מרי דרייפר, ולשניים נולד בן אחד, נתניאל. בהמשך הוא נישא בשנית לרייצ'ל היקמן, ולשניים נולדו לפחות שלושה ילדים.